《横山堂三章》
宋代·葛立方

阳羡之山兮领地灵，鸿洞欻吸兮九叠为屏。
青萝层层兮深岩绝壁，一鸟不鸣兮山更寂。
横山老人兮蝉蜕埃尘，倚石梁兮手揽白云。
眼中万仞兮，胸中万顷。
泰华山林兮，秋毫锺鼎。
东山妓女兮，北山猿鹤。
西山拄笏兮，亦复奚乐。
节彼南山兮山岩岩，突鲸额兮霄堮间。
民具瞻兮倾百川以为寿，鸿毋遵陆兮公归锦绣。

作者简介：葛立方(？～1164), 南宋诗论家、词人。字常之，自号懒真子。丹阳(今属江苏）人，后定居湖州吴兴（今浙江湖州）。